SUA ar putea renunța la vizele pentru România. Care este condiția.
Cetățenii a 40 de state sunt scutiți de vize la intrarea în SUA. România are o rată de refuz a cererilor de viză de 10,14%. Românii, bulgarii și ciprioții sunt ultimii din UE care au vize.
Un american cu rădăcini românești vrea să ne facă un cadou anticipat de Crăciun. Secretarul pentru securitate internă propune ridicarea vizelor pentru România și alte trei țări: Bulgaria, Cipru și Israel."Suntem foarte, foarte concentrați pe acest program", a declarat Alejandro Mayorkas.Mama lui avea origini evreiești și a fugit din România pentru a scăpa de Holocaust.Propunerea are, însă, șanse mici să treacă.Rata de refuzare a vizelor trebuie să fie sub 3%, iar România este la 10,14%. Bulgarii stau și mai rău. Pentru Statele Unite, ridicarea vizelor ar aduce minim 100 de milioane la buget pentru fiecare țară. În ultimii ani, Parlamentul European a insistat ca România, Bulgaria și Cipru să fie incluse în programul Visa Waiver și a cerut chiar introducerea vizelor pentru americani dacă nu există recipricitate.